Boggelrugwalvis spoel uit - In Beeld - Republikein
Tuesday, February 19th, 19:57:35
12 July 2018 | In beeld
Mnr. James Wilson het 'n boggelrugwalvis wat in die tweede strandmeer van Walvisbaai gestrand is, ontdek en die vonds by die Namibian Dolphin Project (NDP) aangemeld. 'n Span van dié organisasie het ondersoek gaan instel en gevind die walvis is byna 10 m lank. Volwasse boggelrugwalvisse word sowat 16 m lank. Die walvis het op 3 Julie uitgespoel.
"Daar was geen uitwendige beserings of parasiete aan die walvis nie, hoewel hy baie bytmerke van 'n Cookiecutter-haai aan sy lyf het. Ongelukkig kan ons nie sê hoekom die dier dood is nie," sê dit op die NDP se Facebook-bladsy.